**«КЕЛІСІЛДІ» «БЕКІТЕМІН»**

**Қамқоршылық кеңесінің Мектеп директоры:**

**төрайымы: К.Нуржанова С. Т. Рамазанова**

 **« » 2024 жыл « » 2024 жыл**

 **Педагогикалық кеңес №**

**«Ақмола облысы Білім басқармасының**

**Біржан сал ауданы бойынша білім бөлімі**

**Мамай ауылының негізгі орта мектебі»**

**коммуналдық мемлекеттік мекемесінің**

**2024-2029 жылдарға арналған**

**ДАМУ БАҒДАРЛАМАСЫ**

**2024 жыл**

Қазақстан Республикасы Оқу-ағарту министрінің

«Мектепке дейінгі, орта, техникалық және кәсіптік,

орта білімнен кейінгі білім беру ұйымдарын дамыту

бағдарламасының құрылымын және оны әзірлеу

қағидаларын бекіту туралы»

2023 жылғы 28 тамыздағы №273 бұйрығы негізінде

**ДАМУ БАҒДАРЛАМАСЫНЫҢ МАЗМҰНЫ**

 **КІРІСПЕ**

 **1. БАҒДАРЛАМАНЫҢ ПАСПОРТЫ**

 **2. БІЛІМ БЕРУ ҰЙЫМЫ ТУРАЛЫ АҚПАРАТ. АҒЫМДАҒЫ МЕКТЕП ЖАҒДАЙЫНА ТАЛДАУ**

 **3. БАҒДАРЛАМАНЫҢ ПАЙЫМЫ**

 **4. БАҒДАРЛАМАНЫҢ МИССИЯСЫ**

 **5. БАҒДАРЛАМАНЫҢ СТРАТЕГИЯЛЫҚ БЛОГЫ**

 **6. ДАМУ БАҒДАРЛАМАСЫ АЯСЫНДА ЖҮЗЕГЕ АСЫРЫЛАТЫН ІС-ШАРАЛАР ЖОСПАРЫ**

 **7. КҮТІЛЕТІН НӘТИЖЕЛЕР**

    **8.** **БАҒДАРЛАМАНЫҢ НЫСАНАЛЫ ИНДИКАТОРЛАРЫ**

 **МЕКТЕПТІҢ ДАМУ БАҒДАРЛАМАСЫНЫҢ 5 ЖЫЛҒА /2024-2029 ж.ж./ АРНАЛҒАН**

 **ІС-ШАРАЛАРЫНЫҢ ЖОСПАРЫ**

**КІРІСПЕ**

 «Мамай ауылының негізгі орта мектебі» коммуналдық мемлекеттік мекемесі әрбір жаңа оқу жылына арналған оқу-тәрбиелік жұмыс жоспарында еліміздегі білім беру саласында жүзеге асырылып келе жатқан, Қазақстандық білім беруді және ғылымды  дамыту бойынша жүйелі шаралар кешені барысында жүзеге асырылатын іс-шараларды негізге ала отырып жұмыс жасайды. Ол дегеніміз, мектептің кешенді дамуы, еліміздің білім беру саласының дамуының аясында жүргізіледі дегенді білдіреді. Республикамызда  мектептегі білім беру жаңартылған жүйе бойынша іске асып келеді.

Мектептің даму бағдарламасын жоспарлауда басшылыққа алынған негізгі құжат «Мектепке дейінгі, орта, техникалық және кәсіптік, орта білімнен кейінгі білім беру ұйымдарын дамыту бағдарламасының құрылымын және оны әзірлеу қағидаларын» бекіту туралы Қазақстан Республикасы Оқу-ағарту министрінің 2023 жылғы 28 тамыздағы №273 бұйрығы болып табылады. Мектептің даму бағдарламасы білім беру мекемесінің өзін-өзі дамыту әлеуетін ескере отырып, 2029 жылға дейінгі кезеңге мектепті дамытудың жолдары мен негізгі бағыттарын, мектеп ұжымы қызметінің негізгі бағыттарын айқындайтын маңызды стратегиялық құжат болып табылады. 2024-2029 жылдарға арналған бағдарламасы Қазақстан Республикасының білім беру саласындағы мемлекеттік білім беру саясатын іске асыру мақсаттарына сәйкес әзірленді және мекеменің перспективасы мен даму жолдарын айқындайтын басқарушылық құжат болып табылады. Бағдарлама, біріншіден, білім беру басымдықтарын және ағымдағы уақыттың стратегиялық міндеті-білім беруді жаңғыртудың шараларын айқындаса, екіншіден, мектептің білім беру процесіне тікелей қатысушылардың (оқушылардың, педагог қызметкерлердің, ата-аналардың (заңды өкілдердің) білім беру және азаматтық әлеуетін барынша іске асыруын қамтамасыз етеді. Осынау мақсаттарды жүзеге асыру үшін, мектеп басшылығының алдағы бірнеше жылға жоспарланған нақты даму жоспары, білім беру саласының мүмкіндіктерін болжай отырып, дұрыс құрылуы тиіс. Ол үшін әлемдік өзгерістер, сұраныстар мен тенденциялар аса көрегендікпен болжанып, білім беру саласына деген сұраныстарды қанағаттандырарлықтай болғаны жөн. Қазіргі таңда білімге, ғылымға деген қызығуы жоғары, интеллектуалды жастарды қалыптастыру маңызды іс. Оны жүзеге асырудың бірегей жолы мектепте пәнді оқытуда ең алғашқы күннен бастап-ақ оқушылардың пәнге қызығушылығын, ынтасын арттыру керек және де білім беруде сабақты күнделікті өмірмен байланыстыра өту тиімді. Сапалы білім беруде мұғалім міндеті – білім технологиясын бүгінгі күн талабына сай жетілдіру.

 Мектептің даму жоспарына оқушылардың мүмкіндік әлеуеттері жететін, жоғары нәтижелілікке бағытталған дамыту жолы, ата-аналармен жұмыс, педагог ұжымның кәсіби шеберліктерін арттыруға арналған шаралар, оқу-әдістемелік жұмыстың сапалы әрі заман талабына сай жаңашыл үлгіде орындалуы, материалдық-техникалық базаның толықтырылуы және басқа да маңызды аспектілер қамтылды.

**1-бөлім. БАҒДАРЛАМА ПАСПОРТЫ**

|  |  |
| --- | --- |
| **Атауы** | «Мамай ауылының негізгі орта мектебі» коммуналдық мемлекеттік мекемесінің 2024-2029 жылдарға арналған даму бағдарламасы |
| **Әзірлеу үшін негіздеме** | 1. Қазақстан Республикасының Конституциясы;2. Қазақстан Республикасы  «Білім туралы заңы»;3. «Қазақстан Республикасындағы тілдер туралы» ҚР Заңы;4. Қазақстан Республикасы Оқу-ағарту министрінің 2023 жылғы 28 тамыздағы № 273 бұйрығы;5. Мектептің даму бағдарламасын әзірлеу бойынша ұсынымдар /НАО/6. ҚР педагог мәртебесі туралы заңы /17.12.2019 жыл/7. Мектеп жарғысы8. Білім беру ұйымдарына арналған санитарлық-эпидимиалогиялық талаптар /05.08.2021 жыл./ |
| **Негізгі әзірлеуші** |  Ақмола облысы, Біржан сал ауданы, Мамай ауылы   «Мамай ауылының негізгі орта мектебі» коммуналдық мемлекеттік мекемесінің әкімшілігі мен шығармашылық тобы,өзін-өзі басқару ұйымы, қамқоршылық кеңесі, жергілікті басқарушы ұйымдар |
| **Мақсат** |   Мұғалімдердің кәсіби құзыреттілігін дамытуға қолдау көрсету, сындарлы оқыту теориясы негізінде білім  сапасын арттыруға жағдай жасау. «Табысты  мектеп»  жолында идеяларды жүзеге асыру. |
| **Міндеттері** |  - мұғалімдердің кәсіби біліктілігін үздіксіз арттыру; - білім алу мүмкіндігіне жағдай туғызу; - білім алу үрдісін оқу-әдістемелік жағынан қамтамасыз ету; - оқушылардың функционалдық сауаттылығын қалыптастыру; - білім алушының зияткерлік, рухани - адамгершілік және физикалық дамуын қамтамасыз ету; - материалдық - техникалық базаны нығайту; - педагогикалық білім беруді жаңғырту; - оқытудың қауіпсіз және жайлы ортасын қамтамасыз ету;-мектепте білім алушылардың, педагогтердің цифрлы білім беру жүйесін жүзеге асыру |
| **Күтілетін****нәтижелер** |  Мұғалім құзыреттілігін көтеру нәтижесінде мектепті  заманауи деңгейге жеткізу. Критериалды бағалау қолдану арқылы, білім көрсеткіштері жоғарылайды. Салауатты өмір салтын ұстанған функционалды сауатты, бойында отаншылдық, көшбасшылық қасиеттері қалыптасқан  ұрпақ тәрбиелеу.Мектеп мәдениеті: мұғалім – оқушы– ата-ана қарым-қатынасы жақсарады.Материалдық- техникалық ресурстармен мектеп базасы толықтырылады. |
| **Іске асыру****мерзімдері** |  2024– 2029 ж.ж. (2024– 2025 жыл)   Дайындық  (2025– 2028 жыл) Практикалық (2028 – 2029 жыл)  Нәтижелік |
| **Қаржыландыру** **көздері** | Мектепті дамытуға жоғарыда тұрған білім беру ұйымынан (Білім бөлімі) қаржы бөлуге сұранысжәне ҚР-сы заңдарында тыйым салынбаған өзге де қаржыландыру көздері  |

**2-бөлім. БІЛІМ БЕРУ ҰЙЫМЫ ТУРАЛЫ АҚПАРАТ. АҒЫМДАҒЫ МЕКТЕП ЖАҒДАЙЫНА ТАЛДАУ**

 **Білім беру ұйымының атауы:** «Ақмола облысы Білім басқармасының Біржан сал ауданы бойынша

 білім бөлімі Мамай ауылының негізгі орта мектебі» КММ

 **Мекеменің заңды мекен-жайы:** Ақмола облысы Біржан сал ауданы Мамай ауылы Шоқан Уалиханов көшесі – 11 (мектеп ғимараты). Индекс:020700

 **Телефон:** 8(716-39)2-47-75

 **Электронды пошта:** mamai\_mektebi@mail.kz

**wеЬ-сайт:** <http://sc0012.birzhansal.aqmoedu.kz/>

**Мектеп басшысы:** Рамазанова Самал Тулешевна, тел. жұмыс – 871639-24775; тел.ұялы – 87711667937, электрондық пошта – samal.nurabaeva@mail.ru;

 Мектеп екі қабатты типтік ғимаратта орналасқан, жалпы ауданы 5060 ш.м. оқу-пайдалы алаңы – 2340 ш. м.

 Оқушылар үшін пәндік кабинет жабдықталған. Есепті кезеңде мектепте 1 жаңа модификацияланған биология кабинеті бар, IT сыныбы бар. Сынып бөлмелерінің саны – 9. Психолог бөлмесі бар. Интерактивті жабдық келесі кабинеттерде орнатылған: қазақ тілі кабинетінде, бастауыш оқу кабинетінде, биология кабинетінде, кабинеттер (компьютермен, проектор және экранмен жабдықталған). Wi-Fi желісі бар, жұмыс істейді. Интернеттің орташа жылдамдығы – 20 Мбит.

 Мектептің материалдық-техникалық базасының жай-күйі оқу-тәрбие процесін ұйымдастыру үшін қажетті жағдайларды қамтамасыз етуге мүмкіндік береді: компьютерлер интернетке қосылған, мектептің электрондық поштасы бар. Оқу үдерісіне 27 компьютер, /ноутбук -5, планшет -2), сканер – 4, принтер - 6, интерактивті тақта - 2 жұмылдырылған.

 Мектеп спорт залының ауданы 187 шаршы метр, онда доптар, шаңғылар, конькилер, гимнастикалық ат, гимнастикалық көпір, волейбол торы, арқан, теннис үстелі, секіруге арналған жолақ сынды спорттық жаттығуларға қажетті құрал-жабдықтар бар. Мектепте 45 орындық асхана бар. Асхана ас пісіруге арналған арнайы құрал-жабдықтармен 100% қамтылған. Күнделікті ас мәзірі жасалады. Мамай ауылының негізгі орта мектебінің жанынан құрылған 25 орындық «Аққу» шағын орталығы 2011 жылдан бері жұмыс жүргізіп келеді. Мемлекеттік білім беру стандартының мектепке дейінгі тәрбие мен оқытудың негізгі ережелерінің талаптарына сай мектепке дейінгі оқыту мен тәрбие жұмыстары жүргізілуде.

 **Педагог-кадрлардың оқыту нәтижелеріне бағдарлана отырып, білім беру өлшемшарттарына сәйкес ақпараттар:**

 Мамай ауылының негізгі орта мектебі мұғалімдерінің сапалық-сандық құрамы:

 Жалпы педагогтардың саны – **12**

 Жоғары білімді **– 10 (84%)**

Кәсіптік орта білімді - **2 (16%)**

 Педагогикалық біліктілік санаты бойынша:

 Педагог-шебер: -

 Педагог-зерттеуші: -

 Педагог-сарапшы: **2 (17%)**

 Педагог – модератор: **3 (25%)**

**«Мамай ауылының негізгі орта мектебі» коммуналдық мемлекеттік мекемесінің**

 **білім беру жүйесінің қазіргі жай-күйін талдау**

 ***Мектептің даму бағдарламасына сай мақсаты: «****Заманауи білім мен дағдыны* *меңгерген, үйлесімді, кез-келген мәселені шеше алатын, өмірге икемді, адамгершілік және жалпы құндылықтарға ие тұлғаны даярлау»*

 ***Мектепті дамытудың бір оқу жылына қойылған жалпы мақсаты: «****Мұғалімнің кәсіби құзыреттілігін білім берудегі көшбасшылық арқылы дамыту, оқушының әлеуетіне сай құндылықтар негізінде оқу мен оқытудың сапалы жүйесін құру»*

   ***Міндеттері:***

* Педагог кәсібінің жоғары мәртебесін қамтамасыз ету, педагогикалық білім беруді жаңғырту;
* Оқытудың қауіпсіз және жайлы ортасын қамтамасыз ету;
* Оқу әдістемелік, психологиялық жетелеуді жолға қою;
* Сыныптағы және іс-әрекеттегі зерттеу жұмыстарын жүргізу;
* Мұғалімдердің сыныпты басқару құзіреттілігін жетілдіру арқылы барлық пәндердің берілу сапасын арттыру мен мемлекеттік стандарттың  орындалуын қамтамасыз ету;
* Педагогтардың үздіксіз кәсіби дамуына жағдай жасау;
* Желілік қоғамдастық арқылы озық іс-тәжірибе алмасу;
* Мұғалімдердің сыныпты басқару құзіреттілігін жетілдіру арқылы барлық пәндердің берілу сапасын арттыру .
* Мектеп рейтингін көтеру.

 «Мамай ауылының негізгі орта мектебі» коммуналдық-мемлекеттік мекемесі әрбір оқу жылын ойдағыдай аяқтап, оқу жылың басынан мектептің оқу-тәрбие жоспарына сәйкес толыққанды жүзеге асырылуы тиіс жұмыстарды жылма жыл атқарады.

 Өскелең ұрпақ бойына білім мен тәрбие дарыту мақсатында мектеп ұжымы ортақ мақсатқа бағытталған жұмыстарды жұмыла атқарып келеді. Ұжым әдістемелік, теориялық, ғылыми, тәрбиелік бағыттардағы кешенді іс-шараларды жұмыла жүзеге асырып келеді.

 Мектептің зерделеп, зерттеп келе жатқан **өзекті мәселесі:**

 ***«Оқушыларды шағын жинақты мектептің біріктірілген сыныптарында оқуға бейімдей отырып оқыту сапасын арттыру».***

 Ұстаздың әрдайым өз ісін құштарлықпен, сүйіспеншілікпен атқаруы үшін белгілі бір мотивациялық фактордың қажет екені сөзсіз. Мамай мектебінің әкімшілігі осы жайды ескере отырып ұстаздар қызметінің нәтижелілігін оқу жылы бойы бақылап, сараптау және ынталандыру мақсатында **«Мұғалімдердің жетістік рейтингісін»** мектепішілік бақылаудың бір нысаны ретінде оқыту үрдісіне енгізді. Бұл жаңашылдық, әлбетте, әріптестерге тың серпін алып келді. Оқытудың түрлі бағыттары бойынша педагог өзінің әр тоқсан сайын қандай нәтижеге жеткен я жетпегенін рейтингтен көріп, өзіндік сараптау арқылы өзін-өзі реттеп отырды. Бұл дегеніміз әр педагогтің жұмыс нәтижесін сараптай отырып, мектептің алдағы даму бағдарламасында педагог-мамандармен жасалатын жұмыстың жобасын жасауға септігі тиеді деен сөз.

Педагог-қызметкерлер араға белгілі бір уақыт салып, әр жылдарда өздерінің кәсіби біліктіліктерін шыңдау мен дамыту мақсатында білім жетілдіру курстарынан өтіп отырады.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Мұғалімнің****аты-жөні** | **Курстық қайта дайындау** | **2022** | **2023** | **2024** | **2025** | **2026** |
| **жыл** | **орны** | **пән** |
| **1** | **Рамазанова Самал Тулешевна** | 2018 | ЦПМ филиалы | химия |  | \* |  |  |  |
| 2022 | ЦПМ филиалы | биология | \* |  |  |  |  |
| **2** | **Хойчбай Ермурат** | 2022 | Ақмола облысы бойынша «Өрлеу» «БАҰО»АҚ филиалы | Қазақ тілі мен әдебиеті | \* |  |  |  |  |
| **3** | **Қуат Тілеуберді** | 2021 | Ақмола облысы бойынша «Өрлеу» «БАҰО»АҚ филиалы | Қаз.тарихы |  |  |  |  | \* |
| **5** | **Ахметкалиева Қарлығаш Жексенбаевна** | 2022 | Ақмола облысы бойынша «Өрлеу» «БАҰО»АҚ филиалы | Бастауыш сынып |  |  |  |  | \* |
| **6** | **Шабарова Айсулу Кабдуалиевна** | 2022 | Ақмола облысы бойынша «Өрлеу» «БАҰО»АҚ филиалы | Бастауыш сынып |  |  |  |  | \* |
| **7** | **Токубаев Аслан Михайлович** | 2018 | ЦПМ филиалы | Информат. |  | \* |  |  |  |
| 2021 | Ақмола облысы бойынша «Өрлеу» «БАҰО»АҚ филиалы | технология |  |  |  |  | \* |
| **8** | **Кабиденова Асем Сағидоллақызы** | 2021 | Ақмола облысы бойынша «Өрлеу» «БАҰО»АҚ филиалы | Ағылшын тілі | \* |  |  |  |  |
| **9** | **Нұржанова Диана Маратовна** | 2021 | Ақмола облысы бойынша «Өрлеу» «БАҰО»АҚ филиалы | Бастауыш сынып | \* |  |  |  |  |
| **10** | **Дюсенова Айым Кайратовна** | 2021 |  | физика |  |  |  | \* |  |

 Мамай ауылының негізгі орта мектебінің педагог-кадрлары мемлекеттік біліктілік санатының деңгейі – педагог қызметкерлер аттестациясынан бұрынғы санаттылық мерзімінің аяқталуына байланысты және өз қалауынша алдын-ала өтіп отырады. Мектептің педагогтарды аттестаттау бойынша болашақ жоспарының кестесі:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **№** | **Педагогтың аты-жөні, тегі** | **лауазымы** | **білімі** | **санаты** | **Аттес-таттал-ған жылы** | **2022** | **2023** | **2024** | **2025** | **2026** | **2027** |
| **1** | **Рамазанова С. Т.** | хим, биология | жоғары | Педагог- эксперт | 2019 |  |  | **+** |  |  |  |
| **2** | **Хойчбай Е.** | қаз тілі, әдебиет | жоғары | Педагог- эксперт | 2019 |  |  | **+** |  |  |  |
| **3** | **Қуат Т.** | Тарих | жоғары | - | - | + |  |  |  |  |  |
| **4** | **Ахметкалиева Қ. Ж.** | бастауыш | жоғары | Педагог- модератор | 2019 |  |  | **+** |  |  |  |
| **5** | **Шабарова А. Қ.** | бастауыш | жоғары | II санат | 2019 | + |  |  |  |  |  |
| **6** | **Токубаев А. М.** | информатика | жоғары | Педагог- модератор | 2019 |  |  | **+** |  |  |  |
| **7** | **Кабиденова Ә. С.** | ағылшын | кәсіптік-орта | - | - | + |  |  |  |  |  |
| **8** | **Нұржанова Д. М.** | бастауыш | кәсіптік-орта | - | - |  | **+** |  |  |  |  |
| **9.** | **Дюсенова А. Қ.** | физика | жоғары | - | - |  | **+** |  |  |  |  |
| **10.** | **Амантай Б. Ж.** | Дене шынықтыру | жоғары | Педагог- модератор | 2022 |  |  |  |  |  | **+** |

 Мемлекеттік білім беру стандарттарын орындауға, білім беру үдерісін жақсартуға бағытталған оқу процесін ұйымдастыру жұмыстары мектебімізде жоғары деңгейде ұйымдастырылып келеді деп толық сеніммен айта аламыз. Оған дәлел, педагогтардың ізденімпаздықпен жүйелі түрде қарқынды түрде ұйымдастырған оқу процесінің жұмыстары. Жаңадан жаңалық табуға құштар жаңашыл педагогтеріміз жұмысын атап айтпасқа болмас.

 Педагог жұмысының көрсеткіштерінің бірі – пәні бойынша **оқушы білімінің сапасы.** Мамай мектебінде әрбір оқу тоқсанының соңында әр пән бойынша білім сапасы өткен тоқсандармен салыстырыла отырып, сараптамалық талдау жасалып отырады.

 Мұғалімдердің нәтижелі жұмысының көрсеткішінің бірі – ашық сабақтар. Әріптестермен тәжірибе алмасу, сабақтардағы, оқыту процесіндегі олқылықтарды анықтау, зерттеу, талдау мақсатында жасалатын жұмыстың түрі де осы ашық сабақтар. Алдағы оқу жылынан бастап ашық сабақтардың орнына «lesson study» зерттеу сабақтарын енгізуді көздеп отырмыз. Сонда нақты зерттеу, бақылау нысаны анықталып, педагогтер бірлескен, ортақ талқылаудан өткен нәтижелі іске қол жеткізбек.

 Мамай ауылының негізгі орта мектебінде әрбір оқу жылына арналған **пәндік онкүндіктері** жоспарға сай өткізіледі**.**  Пән мұғалімдері пәндер онкүндіктерін жоспарға сай белгіленген мерзімде, жаңа әдіс-тәсілдер мен көрнекі-ресурстардықолдана отырып өткізеді. Онкүндік жоспарлары мектеп директорымен бекітіліп, жекелеген іс-шаралар жоспары да мектеп әкімшілігі тарапынан тексеріліп, мақұлданып отырылады.

«Мамай ауылының негізгі орта мектебі» коммуналдық мемлекеттік мекемесінің білім беру жүйесінің қазіргі жай-күйінің күшті, әлсіз тұстарына талдау жасайтын болсақ:

**Күшті жақтары:**

- Шағын жинақты, оқушы саны аздығына қарамастан оқушылардың аудандық, облыстық деңгейдегі білім, өнер сайыстарында жоғары нәтижелерге қол жеткізуі, яғни дарынды оқушылардың артуы, жетістікке жетуі.

- Мұғалімдердің сапалық құрамының біртіндеп артуы;

-Ата-ана-Мектеп-Оқушы “Үштік қоғамының” белсенді қарым-қатынасы;

-Барлық мұғалімнің өз кәсіби дамуында цифрлық құзыреттілігін тиімді пайдалана алуы.

**Әлсіз жақтары:**

-Оқушы контингентінің азаюы;

-Мектептің материалдық-техникалық базасының жабдықталуы;

-Мектептің озат мұғалімдері өз практикаларында инновациялық технологияны пайдаланғанымен, ғылыми тұрғыдан негіздей алмауы;

- Оқушылардың сабаққа мотивациясының төмендеуі.

**Мүмкіндіктер:**

-Талантты және дарынды оқушылардың жетістікке жетуі;

-Мұғалімдердің инновациялық педагогикалық технологияны оқу-тәрбие үрдісіне ендіре алуы;

-Дарынды оқушылардың облыстық, деңгейге көтеріле алуы.

**Қауіп-қатер:**

-Мұғалімдердің оқушылармен оқыту және оқу бойынша кеңеспеуі, олардың қажеттіліктерін ескермеуі;

-Оқушылардың әлеуметтік жағдайы;

-Жекеленген мұғалімдердің инновациялық технологияны таңдауда, қиындықтарға тап болуы;

**3-бөлім. БАҒДАРЛАМАНЫҢ ПАЙЫМЫ.**

 Мамай мектебінің пайымы – мектеп оқушылары Қазақстан Республикасының патриоты, цифрлық құзыреттіліктерді меңгерген, икемді ойлауға және эмоционалдық интеллектіге ие, білім алуда табанды, креативті ойлай алатын, өзара әлеуметтік әрекеттесуге дайын, жауапкершілігі жоғары, жаҺандық өзгеріске бейім заманауи іскер ұрпақ.

**4-бөлім. БАҒДАРЛАМАНЫҢ МИССИЯСЫ**

 Мамай ауылының негізгі орта мектебінің миссиясы – білім алуда табанды, креативті ойлай алатын, өзара әлеуметтік әрекеттесуге дайын, жауапкершілігі жоғары, жаҺандық өзгеріске бейім заманауи іскер ұрпақты тәрбиелеу.

**5-бөлім. БАҒДАРЛАМАНЫҢ СТРАТЕГИЯЛЫҚ БЛОГЫ**

**Стратегиялық бағыттар және негізгі басымдықтар:**

 - Педагог қызметкерлердің біліктілігін және кәсіби құзыреттіліктерін үздіксіз арттыру;

- Кәсіби қауымдастық құру (коучингтер, семинарлар, дөңгелек үстелдер, ашық сабақтар) арқылы сапалы

білімге қол жеткізуді қамтамасыз ету;

* + «Lesson Study» тәжірибесін дамытудағы ынтымақтастық және іс-әрекеттерді зерттеу арқылы білім

сапасын көтеру;

 - Тәлімгерлік жұмысты ұйымдастырудың оңтайлы жолдарын қарастыра отырып, жас мамандардың кәсіби

құзыреттілігін арттыру;

* + Республикалық, облыстық, аудандық әртүрлі олимпиадаларға дайындаудың нәтижеге бағытталған тиімді

жолдарын қолдану және нәтижеге жету;

* + Авторлық бағдарламалар, әдістемелік құралдар, пән бойынша тапсырмалар жинақтарын баспа бетіне

шығару;

* + Ғылыми жобалар мен олимпиадаларға қатысатын оқушылар санын көбейту;
	+ Сыртқы бағалау, халықаралық зерттеулер көрсеткішін жоғарылату;

- Мектеп оқушыларының функционалдық сауаттылық деңгейінің көтеру;

- Кәсіптік бағдар беру жұмысы бойынша түсіндіру, ақпараттандыру жұмыстары арқылы сұранысқа ие

мамандықтарды игеру бойынша жұмысты жандандыру;

* + Біртұтас тәрбие бағдарламасы жоспарын құру, полимәдениетті тұлғаны қалыптастыру бағытындағы

жұмыстарды күшейту;

 - «Ата- ана- оқушы- мұғалім» үштік жүйесін «Ата-аналарды педагогикалық қолдау орталығының» жұмысы

арқылы нығайту;

* + Ерекше білімді қажет ететін балаларға жағдай жасай отырып, мектепте инклюзивті мәдениетті

қалыптастыру;

* + Мектеп педагог-психологінің жұмысы арқылы негізгі проблемаларды анықтау,оның туындау себептері

мен шешу жолдарын қарастыру және қолайлы психологиялық ахуал қалыптастыру;

* + Құқықтық білім беру ісін жандандыра отырып, құқық бұзушылықтың алдын алу шараларын үздіксіз

жүргізу;

* + Салауатты өмір салтын, денсаулық мәдениетін қалыптастыруға ықпал ету және оқушылардың

денсаулығын нығайту;

* + Білім алушыларға әлеуметтік – педагогикалық диагностикалық жұмыстар жасау арқылы жан- жақты

қолдау көрсету;

* + Оқу үдерісіндегі кітапхана рөлін күшейту;

- Мектептің материалдық- техникалық базасын нығайту.

 **Даму бағдарламасын жоспарын іске асырудың кезеңдері:**

**Бірінші кезеңінде** (2024–2025 жылдар) жекелеген бағыттар бойынша білім беруді дамытудың модельдерін әзірлеу мен оларды сынақтан өткізу мен байланысты жұмыстарды жүргізу көзделген.

**Екінші кезеңде** (2025–2029 жылдар) басымдық өткен кезеңдерде алынған нәтижелерді енгізуге және таратуға бағытталған іс-шараларды іске асыру қарастырылған.

**6-бөлім. БАҒДАРЛАМАНЫҢ ҚОЙЫЛҒАН МАҚСАТҚА ҚОЛ ЖЕТКІЗУ ЖОЛДАРЫ**

Заман талабына сай білім алуда табанды, креативті ойлай алатын, өзара әлеуметтік әрекеттесуге дайын, жауапкершілігі жоғары, жаһандық өзгеріске бейім, заманауи іскер, үнемі білім алуға және алған білімін кеңейтуге ұмтылатын, дені сау, адамгершілігі мол полимәдениетті тұлға тәрбиелеу үшін «Табысты білім беру ұйымының заманға лайық үлгісі» құрылады. Оның мақсаты - педагог мамандардың жаңаша кәсіби ойлауын қалыптастыру арқылы мектептің білім сапасын арттыру және бәсекеге қабілетін дамыту жолымен үздіксіз білім беру жүйесінде кәсіби, интеллектуалдық, әлеуметтік шығармашылыққа қабілеті бар шәкіртке қолайлы білім беру ортасын тудыру. Сол арқылы бағдарламада қойылған мақсаттарға қол жеткізу көзделген.

«Табысты білім беру ұйымының заманға лайықты моделі» жобасы:

 Даму бағдарламасын іске асыру нәтижесінде мектептің болашақ сипаты мынадай болады деп болжайды:

- Мектеп оқушыларға мемлекеттік стандарттардың талаптарына сәйкес келетін сапалы білім береді, бұл аттестаттаудың

тәуелсіз нысандары арқылы расталады;

- Мектептің мәдени-адамгершілік бағдарлау тәрбие жүйесі барынша сапалы жұмыс істейді;

- Мектепте оқушылар өздерін қауіпсіз және сыртқы ортаның теріс әсерінен қорғалғанын сезінеді;

- Мектепте жоғары кәсіби-шығармашылық педагогикалық ұжым жұмыс істейді;

- Мектеп педагогтары өз іс-тәжірибесінде оқытудың қазіргі заманғы технологияларын қолданады;

- Мектеп табысты жұмыс жасап қана қоймай, дамуын қамтамасыз ететін тиімді басқару жүйесі болады;

- Мектеп қазіргі заманғы материалдық-техникалық базасы бар, жоспарларын іске асыру үшін қажетті ресурстар санына ие болады;

- Мектеп ата-аналар тарапынан сұранысқа ие және олар оның көрсетілетін қызметтеріне қанағаттанады, бұл оның білім беру қызметтері нарығындағы көшбасшылығын қамтамасыз етеді.

 Шебер ұстаз:

Алдыңғы бөлімдерде айтылғандардың барлығын ескере отырып, құзыретті педагогтің моделі:

* Диалог режимінде жүзеге асырылатын жалпы, коммуникативтік мәдениеттің, теориялық түсініктердің және күрделі коммуникацияны ұйымдастыру тәжірибесінің жоғары деңгейінің болуы;
* Пәндік саланың теориясы мен тәжірибесінің жетістіктерін игеру қабілеті: өзектілігі, жеткіліктілігі, ғылыми тұрғыдан пәндік білімді талдау және синтездеуі;
* Педагогикалық қызметтің жеке және өзге де тәжірибесін мектеп іс-тәжірибесіне енгізуге және ықпалдастыруға қабілеттілігі;

- Педагогикалық идеяларды қалыптастыруға және инновациялық педагогикалық нәтижелер алуға мүмкіндік беретін жеке шығармашылық қасиеттерді қалыптастыруға және дамытуға ұмтылуы;

- Рефлексивтік мәдениеттің болуы, өзін-өзі рефлексиялауға және педагогикалық процестің басқа субъектілерімен бірлескен рефлексияға қажеттіліктің қалыптасуы;

- Педагогикалық идеяларды қалыптастыруға және инновациялық педагогикалық нәтижелер алуға мүмкіндік беретін жеке шығармашылық қасиеттерді қалыптастыруға және дамытуға ұмтылуы;

- Әдістемелік мәдениеттің, концептуалдық ойлау, педагогикалық процесті модельдеу және өз қызметінің нәтижелерін болжау шеберліктері мен дағдыларының болуы;

- Педагогикалық процестің барлық өзге субъектілерімен бірлесіп әлеуметтік тәжірибені игеруге дайындығы;

- Ақпараттық ағындардың көшкін тәрізді өсуі жағдайында ақпаратты алу, іріктеу, сақтау, жаңғырту, өңдеу және түсіндіру мәдениетін игеру.

Табысты оқушы моделі:

 Өз елінің бүгіні мен болашағы үшін жауапкершілікті сезінетін, рухани, мәдени заманға сай өзін-өзі іске асыруға дайындығына бағдарланған жоғары адамгершілік, шығармашылық, құзыретті азамат моделі:

* Мектепте оқылатын пәндер шеңберіндегі ғылыми дүниетаным, стандарт деңгейіндегі білімді игерген;
* Зерттеу қызметінің негізгі дағдылары қалыптасқан;
* Бос уақытты өткізудің әлеуметтік құнды нысандарын таңдауға, өз бетінше шешуге, өз құқықтарын қорғауға және ұлттық рухани мәдениет дәстүрлері негізінде өз міндеттерін түсінуге қабілетті;

- Тұлғаның коммуникативтік мәдениетінің негіздерін меңгеруде: өз көзқарасын біледі және қорғай біледі;

- Қарым-қатынас дағдыларын меңгеруде: әр түрлі жағдайларда қарым-қатынас жасауға және жүргізуге қабілетті;

 - Өз ар-намысы үшін күресуге, өз іс-әрекеттері үшін жауап беруге дайын.

**7-бөлім. КҮТІЛЕТІН НӘТИЖЕЛЕР**

**Дамыту бағдарламасын жүзеге асыруда күтілетін нәтижелер:**

- Кәсіби жетілу үшін бірлескен әрекет болады.

- Оқушылардың белсенділігі мен ынтасы артады, өз бетімен білім алудың жолдарын меңгереді,сапалы білімге қол жеткізіледі, функционалдық сауаттылықтары артады.;

- Қашықтық олимпиадаларға қарапайым ауыл мектебінің оқушысы еркін әрі толыққанды қатысып, тапсырмаларын орындап, жүлдегер атану мүмкіншілігіне ие болады

- Мектепте мұғалімдердің кәсіби дамуына жағдай жасалынады, үздіксіз білім жетілдірудің жүйесі қалыптасады;

- Ұжымның шығармашылық ахуалы артады;

- «Мектеп мәдениетін» қалыптастыру арқылы «Табысты мектеп» болудың алғы  шарттары іске асады; педагогтардың біліктілігін жетілдіруі мен үздіксіз дамуы қамтамасыз етіледі;

- Мемлекеттік білім беру стандарты талаптары мен оқу бағдарламалары орындалады;

- Оқыту үрдісін дамытуда электрондық және цифрлық технологиялар қолданылады;

***Оқушылардың жеке қабілеттерін дамыту – болашақ жетістіктің кепілі.***

**Мектеп инфрақұрылымын өзгерту**

**Құндылыққа бағдарланған тәрбие**

**Мектеп педагогтарының әлеуетін арттыру**

**Білім беру сапасын арттыру**

Білім алушылардың білім сапасының көрсеткіші – 70-95%

Педагог-шебер, педагог-зерттеуші, педагог-сарапшылардың үлесі - 70%

Білім арттыру курстарынан өткен педагогтар саны - 100%

Оқу-тәрбие үрдісіне белсене қатысатын ата – аналар үлесі - 90%

Заманауи жабдықтармен жабдықталған оқу, зертахалық кабинеттерінің үлесі - 45%

Қосымша білім беру курстарымен қамтылған оқушылар саны - 100 %

|  |  |
| --- | --- |
| **Болашаққа бағдар** | Инновациялық технологиялар арқылы оқу сапасы көтеріледі, қалалық мектептермен тең болады;Мұғалімдер жоғары кәсіби шеберлікке қол жеткізеді;Оқушылардың оқу сауаттылықтары артады; |
| **Стратегиялық мақсат** | Оқу қызметіне оқыту мен тәрбиелеудің инновациялық әдістемелерін енгізу, білімді, білік пен дағдыны меңгеру деңгейін диагностикалау, мұғалімнің шығармашылық әлеуетін дамыту, баланың жеке басын дамыту үшін қолайлы жағдайлар жасау арқылы оқу қызметін оқушылардың жеке ерекшеліктеріне, мектептің жалпы даму жағдайларына бейімдеу, оқу сапасын арттыру; |

**8-бөлім. БАҒДАРЛАМАНЫҢ НЫСАНАЛЫ ИНДИКАТОРЛАРЫ.**

|  |  |
| --- | --- |
| **I** | **«Lesson Study» әдісін енгізу арқылы білім сапасын жақсарту**Мақсаты: инновациялық әдістерді енгізу арқылы білім сапасын жақсартуМіндеттері:Оқушылардың функционалық сауаттылығын, білім сапасын арттыру, зерттеу дағдыларын қалыптастыру |
|  | **Күтілетін көрсеткіштер (%)** | **2024-2025** | **2025-2026** | **2026-2027** | **2027-2028** | **2028-2029** |
|  | «Lesson Study» зерттеу тобына тартылған мұғалімдер үлесі | 69 | 75 | 85 | 95 | 100 |
|  | «Lesson Study» зерттеу тобына тартылған оқушылар үлесі | 25 | 45 | 65 | 80 | 90 |
|  | Білім сапасы жоғары деңгейдегі 9-сынып оқушыларының үлесі | 33 | 50 | 60 | 75 | 90 |
|  | Үздік оқушылар үлесі | 25 | 35 | 50 | 65 | 80 |
|  | Оқушылардың жалпы білім сапасының үлесі | 69 | 75 | 85 | 90 | 95 |
| 1 | Коучинг: «Lesson Study» зерттеу тобының зерттеу сұрағын және бақылау формасы» | Зерттеу сұрағын және сабақты бақылау формасын анықтауға үйрену | 2024-2025 | Зерттеу тобы | Зерттеу сұрағы мен формасын анықтап үйренеді | Бақылаушылар  | Отырыс хаттамасы |
| 2 | «Lesson Study» зерттеу тобының отырысы: «Бақылау сабақтарының жоспары» | Бақылау сабағын құру | Айына бір рет | Зерттеу тобы, пән мұғалімдері | Бақылау сабағының жоспары құрылады | Бақылаушылар, мұғалімдер | Сабақтың қысқа мерзімді жоспары |
| 3 | «Lesson study» зерттеуі -оқушылардың табысқа жету жолы» шебер сынып | Сабақ ерттеу бойынша тәжірибе алмасу | Айына бір рет | Зерттеу тобы, пән мұғалімдері | Бақылау парақтары толтырылады, ұсыныстар әзірлейді | Бақылаушылар, мұғалімдер | Бақылау парақтары, кері байланыс |
| 4 | Мұғалімдердің озық тәжірибелерін талқылау, тарату | Озық тәжірибелерді тарату формаларын таңдау | 2025-2026 | Зерттеу тобы, пән мұғалімдері | Жинақтамалар әзірленеді, бейнематериалдары жинақталып, желілерде таратылады | Пән мұғалімдері | Сабақ жоспарларының жинақтамалары |
| 5 | Оқушыларды әр түрлі ғылыми-жобалық жұмыстарға тарту | Дарынды балалармен жұмысты нығайту | Жыл бойы | Ғылыми жетекшілдер | Оқушылар зерттеу жұмыстарын жүргізеді | Оқушылар, жетекшілер | Ғылыми-зерттеу жұмыстары |
| 6 | Мотивациясы төмен оқушылармен сараланған жұмыс жүргізу | Үлгерімі төмен оқушылармен жұмысты нығайту | Жыл бойы | Пән мұғалімдері | Потенциалы төмен оқушылар саны төмендейді | Оқушылар, мұғалімдер | Монито-ринг |
| **II** | **Өзін-өзі басқару және заманауи мектеп басшысының дамуы**Мақсаты:білім беру ұйымын ашықтық, жалпы адамзаттық құндылықтары басымдықтары қағидаттарында басқаруды жүзеге асыруМіндеттері: ата-аналармен, қоғамдық ұйымдармен әлеуметтік ынтымақтастықты кеңейту;Қамқоршылық кеңесін, оқушылар кеңесінің мектеп өміріне қатысу саласы мен нысандарын кеңейту |
|  | **Күтілетін көрсеткіштер (%)** | **2024-2025** | **2025-2026** | **2026-2027** | **2027-2028** | **2028-2029** |
|  | Ата-аналар мен қамқоршылық кеңесінің түрлі іс-шараларға қатысатын үлесі | 30 | 45 | 50 | 65 | 80 |
|  | Қоғамдық ұйымдар қатарынан әлеуметтік әріптестер үлесі | 5 | 10 | 15 | 25 | 45 |
| **№** | **Іс шаралар** | **Мақсаты** | **Мерзімі** | **Жауаптылар** | **Күтілетін нәтижелер** | **Қатысушылар** | **Монито-ринг** |
| 1 | Нормативтік-құқықтық құжаттарды зерделеу | Кәсіптік даму | күнделікті | Директор әкімшілік | Алған білімдерін тәжірибеде пайдаланды | Директор әкімшілік мұғалімдер | Директор жанында-ғы отырыстар хаттамасы |
| **2** | Вебинарларға, семинарлар мен конференцияларға қатысу | Кәсіптік-шығармашылық даму | Жыл бойы | Дирекор ОТІМ | Проблемалық сұрақтарды шешуде, білімдерін пайдалана алады | Директор мұғалімдер | Семинар, вебинар-лар хаттама-лары, жинақтамалары |
| **3** | БАҚ – қа жарияланымдар  | Іс-тәжірибие алмасу | Жыл соңында | директор | Мақалалар жазады | Директор мұғалімдер | Мақалалар жинақма-лары |
| **4** | Әлеуметтік серіктестіктер-мен экскурсия, кездесулер  | Мектептермен, колледждермен ынтымақтастық орнату | Жыл бойы | Сынып жетекшілері | Қоғамдық ұйымдармен тығыз қарым-қатынас орнайды | Оқушылар, серіктестіктер, мұғалімдер | Фото, бейнематреиалдар жинақтамалары |
| **5** | «Ата-аналар мектебі» жобасы | Ата-аналардың мектеп өміріне қатысуын арттыру | Жыл бойы | Жоба жетекішісі | Ата-аналармен жұмыс  | Оқушылар, ата-аналар, мұғалімдер | Отбасы-лық альбомдар көрмесі |
| **6** | Мектептің оқу-тәрбие іс-шараларына қамқоршылық, ата-аналар кеңесін тарту | Ата-аналарды мектеп іс-шараларына тарту, ынтымақтастық орнату, қадағалау | Жыл бойы | Кеңес мүшелері | Мектеп іс-шараларына тартылатын ата-налар үлесі артады  | Ата-аналар комитеті, мұғалімдер | Деректер банкі, рейтинг |
| **7** | «Отбасы -тәрбиенің басты ұясы» жалпы мектептің ата-аналар жиналысы | Ата-аналармен тұрақты байланысты жалғастыру | Жылына 3 рет | Әкімшілік  | Ата-аналармен жұмыс жақсарады | Оқушылар, ата-аналар, мұғалімдер | Жиналыс хаттамасы |
| **8** | Психологтың ата-аналармен жұмысы. Дөңгелек үстел | Ата-аналарға психологиялық кеңес, көмек беру | Жылына 2 рет | Психолог маман | Ата-аналар мен психолог арасында үздіксіз байланыс орнайды | Ата-аналар | Жинақта-ма  |
| **III** | **Мектеп педагогтарының кәсіби дамуы (Әлеуетті арттыру)**Мақсаты:білім берудің заманауи сапасын қамтамасыз ету үшін мұғалімдердің кәсіби, әдістемелік құзыреттілігінің үздіксіз артуын жүзеге асыруМіндеті: Педагогтардың кәсіби деңгейін арттыру, педагогикалық шеберлігін арттыру  |
|  | **Күтілетін көрсеткіштер (%)** | **2024-2025** | **2025-2026** | **2026-2027** | **2027-2028** | **2028-2029** |
|  | Білім жетілдіру курстарынан өткен мұғалімдер үлесі | 80 | 85 | 90 | 95 | 100 |
|  | Педагогикалық шеберлік конкурстарына қатысатын мұғалімдер үлесі | 5 | 10 | 15 | 20 | 25 |
|  | Педагог- шебер, педагог-зерттеушілердің үлесі | 10 | 15 | 20 | 25 | 30 |
| **№** | **Іс шаралар** | **Мақсаты** | **Мерзімі** | **Жауаптылар** | **Күтілетін нәтижелер** | **Қатысушылар** | **Монито-ринг** |
| 1 | «Іс-әрекеттегі зерттеу – кәсіби шеберлікті арттырудың тиімді жолы» коучинг | Мұғалімдерге зерттеу ерекшеліктері, сипаттамалары кезеңдері туралы түсініктеме беру | 2024 -2025 жж. | Оқу ісінің меңгерушісі | Мұғалімдер тәжірибесіндегі зерттеу жұмыстарының жүйеленуі | Пән мұғалімдері | Коучинг жоспары, презента-ция, фотолар |
| 2 | «Іс-әрекеттегі зерттеу сұрағын анықтау, оны шешу жолдары» вебинар | Зерттеу тобымен жұмыс | 2025-2026 жж. | Зерттеу тобы | Педагогтардың кәсіптік шеберліктері артады | мұғалімдер | Вебинар жоспары |
| 3 | «Іс-әрекеттегі зерттеу нәтижесін талдау» семинар | Мұғалімдердің өзара тәжірибе алмасуы | 2027 ж. | Зерттеу тобы | Озық тәжірибелер талқыланады, тартуға ұсынылады | мұғалімдер | Семинар жоспары, озық тәжірибе-лер жинақтамасы |
| **4** | Курстық даярлық, қайта даярлау, семинарларға, вебинарларға, конкурстарға қатысу  | Педагогтардың кәсіби шеберліктерін арттыру | Жыл бойы | Оқу ісінің меңгерушісі, әдістемелік жетекшілер | Функционалдық сауаттылық және пән бойынша педагогтар толық курстардан өтеді, семинарларға, вебинарларға, конкурстарға қатысады | Пән мұғалімдері | Сертификаттар, дипломдар |
| **5** | Педагог қызметкерлердің аттестатталуы | Мұғалімдердің кәсіби ынтасын арттыру | Жылына 2 рет | Оқу ісінің меңгерушісі | Шебер, зерттеуші педагогтар үлесі артады | Мұғалімдер  | Шебер, зерттеуші мұғалім-дер |
| **6** | Пән мұғалімдері ассоциациясы-ның жұмысы  | Мұғалімдердің желілік қауымдастықтармен жұмысының артуы | Тамыз айы | Әдістемелік бірлестіктер жетекшілері | Облыстық, аудандық мұғалімдер ассоциациясымен жұмыс істейтін мұғалімдер саны артады | мұғалімдер | Қауымдас-тықтармен жұмыс |
| **7** | «Оқушылардың оқуға ынтасын қалай арттыруға болады?» коучинг | Мұғалімдердің өзара тәжірибе алмасуы | қаңтар | Тренер мұғалімдер | Педагогтардың кәсіптік шеберліктері артады | Пән мұғалімдері | Коучинг жинақтамалары |
| **8** | «Мотивациясы төмен оқушылармен жұмысты ұйымдастыру» семинары | Мұғалімдер арасында тәжірибе алмасуды ұйымдастыру, оқытудың әдіс-тәсілдерін тиімді пайдалануға үйрету |  | Оқу ісінің меңгерушісі | Мотивациясы төмен оқушылар саны төмендейді | Пән мұғалімдері | Ашық сабақтар |
| **9** | Эссе конкурсы «Мен қалай оқытамын...» | Проблемаларды анықтай білу, педагогикалық жетістіктерін бағалай білу |  | Тренер мұғалімдер | Рефлексивті дағдылары қалыптасады | мұғалімдер | Эссе жинақтамалары |
| **10** | Пән бойынша БЖБ, ТЖБ әзірлемелері  | Кәсіптік даму | Жыл бойы | ОТІМ әдістемелік бірлестік жетекшілері | Жинақтамалар банк қоры толықтырылады | Пән мұғалімдері | ТЖБ, БЖБ әзірлеме-лері |
| **11** | «Жас педагог» мектебінің жұмысы | Тәлімгерлік жұмыстың жүйелілігі | Жыл бойы | Жас мамандар мен тәлімгерлер | Жас мамандардың кәсіби дамуы | Жас мамандар | Жас мамандардың санатының артуы |
| **IV** | **Құндылыққа бағдарланған тәрбие. *ҰЛТТЫҚ МҮДДЕ, АР-ҰЯТ, ТАЛАП Біртұтас тәрбие бағдарламасы.***Мақсаты: Жалпыадамзаттық және ұлттық құндылықтарды бойына сіңірген еңбекқор, адал, саналы, жасампаз азаматты тәрбиелеу.Міндеті: Ата-ананың өсиетін тыңдауға, отбасы татулығы мен берекесін қадірлеуге, перзенттік парызын өтеуге тәрбиелеуҰлттық мұраны қастерлеуге, қазақ тілін, мемлекеттік рәміздерді құрметтеуге, татулық, келісім, ынтымақ және ел бірлігін сақтауға, отаншылдық пен мемлекетшілдікке тәрбиелеуДенсаулықты қадірлеуге, салауатты өмір салтын ұстануға, ойдың тазалығын және эмоционалды тұрақтылыққа баулу.Табиғатқа, табиғи мұраға ұқыптылықпен қарауға және табиғи ресурстарды үнемді әрі тиімді қолдануға тәрбиелеу және еңбекқорлыққа баулу. |
|  | **Күтілетін көрсеткіштер (%)** | **2024-2025** | **2025-2026** | **2026-2027** | **2027-2028** | **2028-2029** |
|  | Ғылыми- зерттеу жобаларға, олимпиадаларға, байқаулар мен марафондарға қатысатын оқушылар үлесі | 40 | 50 | 65 | 80 | 90 |
|  | Оқушылар мен мұғалімдердің шығармашылық жұмыстарын басылымдарға орналастыру үлесі | 20 | 25 | 30 | 35 | 45 |
|  | Оқушылардың портфолиосын жетілдіру | 50 | 55 | 65 | 70 | 80 |
|  | Дарынды балалар үлесінің артуы | 55 | 60 | 65 | 70 | 75 |
| **№** | **Іс шаралар** | **Мақсаты** | **Мерзімі** | **Жауаптылар** | **Күтілетін нәтижелер** | **Қатысушылар** | **Монито-ринг** |
| 1 | «Оқырман мектеп – оқыған ел» жобасы | Ата-аналар, мұғалімдер, оқушылар қауымдастықтарын кітап оқуға тарту арқылы, оқушылардың оқу сауаттылықтарын арттыру | Жыл бойы | Жетекшісі, мұғалімдер | Мұғалім - ата-ана – оқушы арасында тығыз қарым-қатынас орнайды, оқушылардың оқу сауаттылығы артады | Оқушылар, мұғалімдер, ата-аналар | Іс –шаралар жинақтамалары |
| **2** | «Жаһандық құзыреттілік» курстары | Жеке тұлғаның білім беру дайындығына, экономикалық және әлеуметтік дамуға қажетті білім алуға, сондай-ақ қоғамдағы жеке және мәдени өзін-өзі көрсетуге қажеттіліктерін қанағаттандыру үшін қолайлы жағдайлар жасау |  | Курс жетекшілері | Оқушылардың оқу сауаттылықтары артады; қызықтыратын білім саласы бойынша білімдерін жетілдіреді | Оқушылар | Сабақтар жинақтамасы, көрме |
| **3** | Өзін-өзі басқару ұйымының жұмысы, «Ұлттық мектеп лигасы» жобасы | Белсенді оқушылардың мектеп өміріндегі іс-шараларға, істерді шешуге ат салысады | Жыл бойы | Аға тәлімгер | Оқушылардың коммуникативтік және ұйымдастырушылық шеберліктері шыңдалады | Оқушылар, мұғалімдер, ТІМ | Стендер, альбомдар, іс-шаралар жинақтамалары |
| **4** | «Еңбегі адал жас өрен» жобасы | Оқушылардың физикалық, психологиялық және рухани денсаулығын нығайту, ұрпақтар сабақтастығы. | Жыл бойы | Мұғалімдер  | Оқушылардың түрлі спорттық сайыстарға қатысады, денсаулығы мен физикалық дамуы нығайады, еңбекқорлыққа тәрбиеленеді. | Оқушылар, мұғалімдер | Жас құтқарушылар командасын құру, еріктілер тобы |
| **5** | «Таза аула, таза ауыл үшін!» жобасы | Елді мекен айналасын көгалдандыру, көркейту арқылы оқушылардың табиғатқа, туған жерге, Отанға деген сезімдері артады  | Жыл бойы | Жоба жетекшісі | Мектеп маңы көркейеді, оқушылардың сабақтан тыс уақыттары тиімді ұйымдастырылады. «Қоқысқа екінші өмір сыйла» көрмелер ұйымд. | Оқушылар, мұғалімдер | Фото, бейнематериалдар. |
| **6** | «Шешендер алаңы» дебаттар тобы | Өзіндік көзқарасы бар, айналаны сыни тұрғыдан барлап, бағалайтын, шешім шығаруға өзгенің ойын таразылап, өз ойын жеткізе алатын сенімді тұлға қалыптасады | Жыл бойы | Жетекшісі  | - Әдеби тілде сөйлеуге машықтанады;- Өз ойын толық жеткізе аладға дағдыланады;-Жұрт алдында сөйлеу мәдениеті қалыптаса бастайды; | Оқушылар мен мұғалімдер | Пікір-сайыстар бейнематериалдарының жинақтамалары |
| **V** | **Функционалдық сауаттылық – сапалы білім.** **МОНИТОРИНГ, PISA, ТІМS т.б. тестілері нәтижесі бойынша мектептегі білім сапасын бағалау**Мақсаты:халықаралық жоба аясында оқушылардың математикалық, оқу және жаратылыстану сауаттылықтарын анықтауМіндеттері:халықаралық жобаға дайындық жұмыстарын нығайту |
|  | **Күтілетін көрсеткіштер (%)** | **2024-2025** | **2025-2026** | **2026-2027** | **2027-2028** | **2028-2029** |
|  | Мемлекеттік, халықаралық зерттеуге оқушылардың дайындық үлесі | 50 | 60 | 70 | 80 | 90 |
|  | Мемлекеттік, халықаралық зерттеуге мұғалімдердің дайындық үлесі | 50 | 60 | 70 | 80 | 90 |
|  | Мемлекеттік, халықаралық зерттеуге ата-аналардың қатысу үлесі | 50 | 60 | 70 | 80 | 90 |
| **№** | **Іс шаралар** | **Мақсаты** | **Мерзімі** | **Жауаптылар** | **Күтілетін нәтижелер** | **Қатысушылар** | **Монито-ринг** |
| 1 | Мемлекеттік, халықаралық зерттеуі туралы директор жанындағы отырыс | Зерттеулер туралы түсінік беру, дайындық жоспарын бекіту | Жыл басында | директор | Кері байланыс арқылы дайындық жоспарына түзетулер енгізіледі | мұғалімдер | Директор жанындағы отырыс хаттамасы |
| 2 | Мемлекеттік, халықаралық зерттеулер тапсырмаларының құрылымдары» сауалнама | Тақырып бойынша негізгі проблемаларды анықтау | Тоқсанда бір рет | ОТІМ | Мемлекеттік, халықаралық зерттеуіне дайындық жұмыстарына өзгерістер енгізеді | Пән мұғалімдері | Диаграмма, сараптама |
| 3 | Мемлекеттік, халықаралық зерттеуі бойынша мектепішілік бақылау жұмыстары | Дайындық жоспары шеңберіндегі жұмыстардың іске асырылуын бақылау | Айыны бір рет | ӘБ жетекшілері | Ағымдағы жағдай бақыланады | Пән мұғалімдері | Тәжірибе-ні жақсарту бойынша ұсыным-дар |
| **VI** |  **Эвалюация /рефлексия/** |
| **№** | **Бағыттары** | **Табыс өлшемдері** | **Күтілетін нәтижелер** | **Мониторинг** |
|  | Lesson Study әдісін енгізу арқылы білім сапасын жақсарту | Жаңартылған білім беру аясында критериалды бағалау бойынша педагогтардың кәсіптік шеберліктерін арттыру, өзара тәжірибе алмасу | Критериалды бағалау жүйесін тиімді жүргізу үшін Lesson Study сабақты зерттеу енгізіледі;Коучинг, семинарлар, ашық сабақтар арқылы оқып, үйрену жүзеге асырылады; Эссе, кері байланыс, рефлексивті есептер арқылы білім беру қызметіне рефлексия жүргізіледі | Lesson Study сабақтарды зерттеу топтарының санын көбейту;Проблемалық мәселелер бойынша пікір алмасу диалогтық алаңын құру; |
|  | Өзін-өзі басқару және заманауи мектеп басшысының дамуы | - Вебинар, семинар, конференцияларға қатысу- серіктес мектептермен жұмыс;- Даму және басқару үшін рефлексивті қызметті жүзеге асыру | -Вебинар, семинарлар мен конференцияларға қатысу кәсіптік білімін арттыруға мүмкіндік береді- серіктес мектептермен жұмыс жүргізу барысында мұғалімдердің өзара қарым-қатынасы арқылы кәсіптік шеберліктері артады, алған білімдерін тәжірибеде қолданады;-портфолио жинау; | - Білімді тереңдету үшін семинарлар тақырыптарын кеңейту;- жұмыстар тиімділігін арттыру үшін жоспарлы зерттеулер жүргізу;- мекептегі түрлі бағыттағы жұмыстарға салыстырмалы талдау жүргізу үшін портфолионы қолдану; |
|  | Мектеп педагогтарының кәсіби дамуы (Әлеуетті арттыру) | - «Кері байланыс», «Тәжірибедегі рефлексия» тақырыптарындағы мектепішілік курстарға мұғалімдерді тарту;-барлық ұжымның мектептің дамуына ат салысуы;- | Тренерлердің ұйымдастыруымен оқулар;-Білім беру процесін жақсартуда барлық мұғалімдер белсене қатысады, яғни, білім жетілдіру курстарын өтеді, семинар, конкурстарға қатысады; | Жас мамандардың білімдерін жетілдіру;-Мұғалімдердің 100% тиімді заманауи сабақтар жүргізеді; |
|  | Құндылыққа бағдарланған тәрбие | Оқушылардың ағымдағы оқу жетістіктері мен білім беру процесіндегі өзгерістер туралы мұғалімдердің ата- аналармен жүйелі кері байланыс жүргізуі;Оқу және оқудан тыс іс-шараларға бірлесе қатысу; | Жалпы мектептік ата-аналар жиналыстары өткізіледі;Электрондық журнал жүргізіледі;Оқу және тәрбие процесіне қамқоршылық кеңес тартылады; | Ата-аналардың мектеп өміріне белсене қатысады;Түрлі іс-шараларға қатысу арқылы қамқоршылық кеңестің ролі артады; |
|  | Мемлекеттік, халықаралық зерттеу нәтижесі бойынша мектептегі білім сапасын бағалау | Мектепішілік бақылау жоспарына сәйкес бақылаулар жүргізу, | Мұғалімдер, оқушылар мен ата-аналар кері байланысы арқылы талдау жүргізіледі; | Тестік зерттеу жұмысы жылда өткізіледі; |